Sandnes bibliotek

Sandnes bibliotek er et offentlig bibliotek i Elvegata i Sandnes sentrum i Rogaland fylke.  

Biblioteket har 3600 kvadratmeter fordelt på tre etasjer, samt felles foaje med Sandnes kulturhus og har filialer på Riska og Høle. 

Historie
Det er ikke kjent hvor biblioteket holdt til de første årene etter at Sandnes ble egen kommune, men i 1867 ble det bevilget 20 kroner til et Børnebibliothek. 19. oktober 1876 bestemte byens formannskap at det skulle bevilges penger til opprettelsen av et Almuebibliothek. I august 1895 fikk biblioteket lokale i Sandnes Sparebanks nye bygg. 

I november 1914 flyttet biblioteket til Moulandshuset. Her hadde de lokaliteter i et langt smalt rom på ca. 30 kvm. Senere ble det satt opp åpne hyller langs veggene, slik at låntakerne selv kunne gå rundt og velge.

9. august 1965 åpnet biblioteket igjen etter utvidelse og modernisering. Gulvflaten økte fra 160 til 480 kvm., og biblioteket fikk lesekrok og bedre vilkår for barneavdelingen.

17. januar 1972 fikk biblioteket sin første bokbuss.

Biblioteket flyttet inn i Sandnes kulturhus 3. januar 2000.

 Galleri 

Litteratur
Georg Thorkildsen. Sandnes bibliotek : 1876-100 år-1976 : en beretning om kommunens bibliotekvesen (1976)

Referanser

Eksterne lenker

Søk i Bibliotekets kataloger
Hjemmeside Sandnes bibliotek

Kategori:Folkebiblioteker i Norge
Kategori:Kultur i Sandnes